Bruce Springsteen

Bruce Frederick Joseph Springsteen [brus spring-stin] (lahir 23 September 1949) adalah seorang penyanyi, penulis lagu dan pemuzik Amerika Syarikat, beliau turut mengetuai suatu kugiran muzik rock sendiri bernama E Street Band. Beliau mengkhusus dalam genre rock dan folk mengkaryakan lagu berlirik cerminan pengalaman dan perjuangan dihadapi kelas pekerja digolongi beliau. 

Beliau merupakan antara artis terlaris dunia dengan lebih daripada 135 juta rekod terjual di seluruh dunia dan lebih daripada 64  juta rekod terjual dalam Amerika Syarikat. Beliau telah menerima seberapa anugerah atas pengkaryaannya termasuk 20 Anugerah Grammy, dua Golden Globes, 1 Anugerah Akademi, dan 2 Anugerah Tony. Beliau sendiri telah dianugerahkan Pingat Kebebasan Presiden oleh Presiden Barack Obama pada tahun 2016. 

 Awal hidup 
Bruce Frederick Joseph Springsteen dilahirkan di Pusat Perubatan Monmouth di Long Branch, New Jersey pada 23 September 1949.  Beliau anak sulung daripada tiga adik-beradik yang semuanya dibesarkan di South Street, Freehold, New Jersey. Bapanya Douglas Frederick "Dutch" Springsteen (1924-1998) pernah bekerja sebagai pemandu bas namun kemudiannya  mengalami masalah kesihatan mental yang memburuk,Andy Green, Bruce Springsteen’s Enthralling New Memoir: 10 Things We Learned, Rolling Stone, September 27, 2016 maka ibunya Adele Ann (née Zerilli) sendiri menjadi pencari nafkah utama dalam keluarga sebagai setiausaha undang-undang di kejiranan Bay Ridge, Brooklyn.https://youtube.com/JujARMOYFHI Keluarga sebelah bapanya keturunan penduduk jajahan Belanda Baru tahun 1600-an, datuk sebelah ibunya anak jati Vico Equense yang berhijrah ke Amerika Syarikat semasa dewasanya lalu memulakan kehidupan baru sebagai seorang peguam berjaya.Bruce Springsteen accepts Ellis Island award with mother and aunts. Video. Published July 16, 2014. Accessed May 1, 2019.  

Beliau dibesarkan dalam masyarakat anutan Katolik. Beliau merasa tidak senang dengan  persekitaran pendidikannya di St. Rose of Lima Catholic Freehold sehingga seringkali berperwatakan memberontak, namun ia tetap mempengaruhi gaya muziknya yang adakala meiru gita-gita puja Katolik Ireland. Glory Days: Bruce Springsteen in the 1980s. Dave Marsh, 1987, pg. 88–89. Springsteen sering mengikuti persembahan Frank Sinatra di radio. Bahkan, beliau mula  berminat menjadi seorang pemuzik setelah menyaksikan persembahan langsung Elvis Presley di The Ed Sullivan Show pada tahun 1956 dan 1957. 

Beliau melanjutkan pengajian tingginya di Kolej Ocean County namun berhenti beberapa lama kemudian. Glory Days: Bruce Springsteen in the 1980s. Dave Marsh, 1987, pg. 88–89. Beliau  pernah dikerahkan Tentera Darat Amerika Syarikat semasa meletusnya Perang Vietnam ketika berusia 19 tahun, namun beliau dilepaskan kerana gagalnya dalam ujian fizikal lagi-lagi dengan keadaannya yang mengalami konkusi dua tahun dahulu sehingga menjejaskan perwatakannya. 

 Kerjaya muzik 
Beliau menceburi bidang muzik setelah mendapat ilham daripada penampilan Beatles di Ed Sullivan Show tahun 1964,Springsteen: Saint In The City: 1949–1974 by Craig Statham. Soundcheck Books, 2013, pp12-13. . beliau memulakan kugiran sendiri bernama The Rogues yang membuat persembahan di lokasi-lokasi tempatan.  

 Diskografi 

 Greetings from Asbury Park, N.J. (1973)
 The Wild, the Innocent &amp; the E Street Shuffle (1973)
 Born to Run (1975)
 Darkness on the Edge of Town (1978)
 The River (1980)
 Nebraska (1982)
 Born in the U.S.A. (1984)
 Live 1975–85 (1986)
 Tunnel of Love (1987)
 Human Touch (1992)
 Lucky Town (1992)
 The Ghost of Tom Joad (1995)
 The Rising (2002)
 Devils &amp; Dust (2005)
 We Shall Overcome: The Seeger Sessions (2006)
 Magic (2007)
 Working on a Dream (2009)
 Wrecking Ball (2012)
 High Hopes (2014)
 Western Stars (2019)
 Letter to You (2020)
 Only the Strong Survive (2022)

 Rujukan 

 Pautan luar 


 Bruce Springsteen Archives

Kategori:Orang hidup
Kategori:Pemenang Anugerah Grammy
Kategori:Kelahiran 1949
Kategori:Webarchive template wayback links
Kategori:Rencana yang mempunyai hCard